el el el el el el el el en ru el ru el el el el el el el el el el el el el el el el el el el en el sv en en en el el el it en el el en en it en en en el el el el el el el pl el el el el el el el el
O Roberto Bolle είναι ένας διάσημος Ιταλός χορευτής που χορεύει ως κορυφαίος  χορευτής με το American Ballet Theatre και με το Μπαλέτο του Θεάτρου της Σκάλας του Μιλάνου (La Scala Theatre Ballet).
Επίσης ο Roberto Bolle έχει χορέψει ως κορυφαίος προσκεκλημένος καλλιτέχνης (principal guest artist) με το Βασιλικό Μπαλέτο, το Μπαλέτο του Τόκυο, το Εθνικό Μπαλέτο του Καναδά, το Μπαλέτο της Στουτγάρδης, το Εθνικό Μπαλέτο της Φιλανδίας, το Κρατικό Μπαλέτο του Βερολίνου, το Μπαλέτο της Κρατικής Όπερας της Βιέννης, το Μπαλέτο της Κρατικής Όπερας της Δρέσδης, το Μπαλέτο της Κρατικής Όπερας της Βαυαρίας, το Internationale Maifestspiele Wiesbaden, στο 8ο και στο 9ο Διεθνές Φεστιβάλ του Μπαλέτου του Τόκυο, το Teatro dell'Opera di Roma, το Teatro di San Carlo στη Νάπολη και με το Δημοτικό Θέατρο της Φλωρεντίας.
Τον Οκτώβριο του 2000 ο Roberto Bolle άνοιξε τη σεζόν στο Covent Garden Opera House του Λονδίνου χορεύοντας στο μπαλέτο «Swan Lake» σε χορογραφία Anthony Dowell, ενώ τον Νοέμβριο ήταν προσκεκλημένος από το Bolshoi Ballet της Μόσχας για τον εορτασμό της 75ης επετείου της Maya Plisetskaya με την παρουσία του Προέδρου Vladimir Putin.
Τον Ιούνιο του 2002 στα πλαίσια του «Χρυσού Ιωβηλαίου της Ελισάβετ Β '» χόρεψε στο παλάτι του Μπάκιγχαμ παρούσας της βασίλισσας Ελισάβετ. Η εκδήλωση μεταδόθηκε ζωντανά από το BBC και σε όλες τις χώρες της Κοινοπολιτείας.
Κατά τη διάρκεια της σεζόν 2003-2004, προήχθη σε Etoile από το Θέατρο La Scala του Μιλάνου. Την 1η  Απριλίου 2004 χόρεψε μπροστά στον Πάπα Ιωάννη Παύλο Β ' στην Πλατεία Αγίου Πέτρου για τον εορτασμό της ημέρας νέων ανθρώπων. Στις 7 Δεκεμβρίου στα πλαίσια του εορτασμού της επαναλειτουργίας του Θεάτρου της Σκάλας του Μιλάνου, μετά την αποκατάστασή του, χόρεψε στην όπερα Europa riconosciuta με την διάσημη μπαλαρίνα Alessandra Ferri και τρεις εβδομάδες αργότερα στο Πρωτοχρονιάτικο Gala Αστεριών του Χορού.
Τον Δεκέμβριο του 2005 χόρεψε στο μπαλέτο «Sylvia» του Frederick Ashton στο Covent Garden Opera House του Λονδίνου που μεταδόθηκε από το BBC την ημέρα των Χριστουγέννων.
Επίσης ο Bolle συμμετείχε στην τελετή έναρξης των Χειμερινών Ολυμπιακών Αγώνων το 2006 στο Τορίνο όπου χόρεψε ένα σόλο που δημιουργήθηκε ειδικά για εκείνο από τον Ιταλό χορογράφο, Enzo Cosimi. Η τελετή μεταδόθηκε σε όλο τον κόσμο και την παρακολούθησαν 2,5 δισεκατομμύρια άνθρωποι.
Το 2007 χόρεψε για πρώτη φορά με το American Ballet Theatre ως guest artist στην αποχαιρετιστήρια παράσταση της Alessandra Ferri.
Το 2009 κατά την Εαρινή Σεζόν στο Metropolitan Opera House της Νέας Υόρκης, ο Roberto Bolle χόρεψε ως κορυφαίος χορευτής με το American Ballet Theatre: ήταν η πρώτη φορά που ένας Ιταλός άνδρας χορευτής εισήχθη στην Εταιρεία ως Κορυφαίος Χορευτής. Στην Εαρινή Σεζόν 2010 του American Ballet Theatre, ο Bolle  χόρεψε στα μπαλέτα: «The Lady of the Camellias»,  «Swan Lake», «La Bayadère» και «Romeo and Juliet».
Εκτός από την καριέρα στο χορό, ο Roberto Bolle έχει εμφανιστεί σε πολλά περιοδικά μόδας και διαφημιστικές καμπάνιες. Φωτογραφήθηκε για καμπάνια του οίκου Ferragamo το 2008.  Επίσης συνεργάστηκε με τον Giorgio Armani. Το 2009 φωτογραφήθηκε με το  supermodel Coco Rocha  για την Vogue ΗΠΑ, με θέμα το έργο Ρωμαίος και Ιουλιέτα.
Από το 1999 είναι Πρεσβευτής Καλής Θελήσεως για την UNICEF. Το 2006 επισκέφτηκε σχολεία και νοσοκομεία στο Σουδάν. Από τον Ιούνιο του 2007 είχε συγκεντρώσει πάνω από 655.000 δολάρια για τους τομείς της εκπαίδευσης και της υγείας στο Σουδάν.
Ο κόσμος του μπαλέτου αποχαιρετά τη βασίλισσα Ελισάβετ - Τα συγκινητικά μηνύματα κορυφαίων χορευτών
Manon του Kenneth MacMillan: Η ιστορία πίσω από τη δημιουργία του κλασικού μπαλέτου
Ζιζέλ με το Μπαλέτο και την Ορχήστρα της Εθνικής Όπερας της Οδησσού στο Ηρώδειο
Η πιο ρομαντική πρόταση γάμου στην παράσταση Roberto Bolle & Friends στο Θέατρο Arena Di Verona
Giselle: 5 στοιχεία που ίσως δεν γνωρίζατε για το διάσημο ρομαντικό μπαλέτο
Περισσότερα σε αυτή την κατηγορία: « Natalia Bessmertnova: Η λαμπερή μπαλαρίνα του Bolshoi Ballet που άφησε Εποχή Mikhail Baryshnikov: Ο χορευτής - φαινόμενο και ζωντανός θρύλος του μπαλέτου »